**I Z V J E Š Ć E**

sa 7. redovne sjednice Općinskog vijeća Općine Kršan održane dana 14. prosinca 2016. godine, na kojoj je prisustvovalo 14 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1.** Program održavanja komunalne infrastrukture na području Općine Kršan za 2017. godinu visini od 3.170.000,00 kn.

Program gradnje objekata i uređaja komunalne infrastrukture na području Općine Kršan za 2017. godinu u visini 20.665.000,00 kn.

Program izgradnje, adaptacije i održavanja poslovnih i stambenih objekata na području Općine Kršan za 2017. godinu u visini 11.490.000,00

Program planova, studija, projekata i podloga na području Općine Kršan za 2017. godinu u visini 903.000,00

Program javnih potreba u kulturi na području Općine Kršan za 2017. godinu u visini 190.000,00 kn.

Program javnih potreba u sportu na području Općine Kršan za 2017. godinu u visini 665.000,00 kn.

Program socijalne skrbi Općine Kršan za 2017. godinu u visini 1.308.000,00 kn.

Program mjera zaštite pučanstva od zarazne bolesti i javnih potreba zdravstvene zaštite Općine Kršan za 2017. godinu u visini 260.000,00 kn.

Program školskog i ostalog obrazovanja i predškolskog odgoja Općine Kršan za 2017. Godinu 2.345.000,00 kn .

Proračuna Općine Kršan za 2017. godinu i Projekcija za 2017. i 2019. godinu

Odluka o izvršavanju Proračuna Općine Kršan za 2017. godinu

Odluka o prihvaćanju Plana razvojnih programa – investicije Općine Kršan za 2017.g. i projekcije za 2018. i 2019. godinu

Ukupni prihodi i primici proračuna Općine Kršan za 2017. godinu planirani su u visini 48.263.440,00 kn. Na kraju 2016. godine, predviđa se da će se manjak iz prethodnih godina u potpunosti podmiriti, tako da se i izdaci planiraju u istom iznosu od 48.263.440,00, čime je postignuta ravnoteža proračuna.

**2. Strategija upravljanja i raspolaganja imovinom u vlasništvu Općine Kršan**

Općina Kršan izradila je ovu Strategiju primjenjujući pravila o upravljanju i raspolaganju imovinom u vlasništvu Republike Hrvatske. Osnovni cilj je analizirati postojeće stanje i odrediti smjernice kao pomoć za što kvalitetnije gospodarenjem imovinom. Tijela nadležna za upravljanje imovinom Općine Kršan dužna su istom raspolagati i upravljati kao dobar gospodar pridržavajući se svih zakonskih i moralnih načela, na način da se njena vrijednost ne umanjuje, već da se kontinuirano povećava.

Ova Strategija je iskorak u smislu transparentnosti i javne objave podataka vezanih za upravljanje i raspolaganje općinskom imovinom. Tijekom sljedećih godina struktura Strategije će se usavršavati posebno u vidu modela planiranja i provedbe iste, a nedostaci će se pokušati maksimalno ukloniti.

Strategija sadrži opće podatke o Općini Kršan, važe propise i akte u području upravljanja i raspolaganja nekretninama, popis oblika imovine u vlasništvu Općine Kršan te smjernice za raspolaganje i upravljanje imovinom u razdoblju od 2017.g. do 2021.g.

U skladu s Strategijom donijet se će i godišnji plan upravljanja i raspolaganja imovinom.

**3. Odluka o izmjeni i dopuni Odluke o zakupu poslovnom prostoru**

Odlukom o izmjeni i dopuni Odluke o poslovnom prostoru ("Službeno glasilo Općine Kršan" br. 06/09, 5/13)određuju se kriteriji i mjerila, postupci financiranja i ugovaranja programa i projekata od interesa za opće dobro koje provode udruge pri davanju poslovnih prostora u vlasništvu Općine Kršan na korištenje organizacijama civilnog društva (udruge, zaklade, fondacije, umjetničke organizacije te ustanove koje nisu osnovane kao javne ustanove niti radi stjecanja dobiti) u obliku nefinancijske podrške za financiranje programa i projekata od interesa za opće dobro.

Također se ovom Odlukom uređuje postupak uzimanja u zakup poslovnih prostora u vlasništvu trećih osoba, te izmjena vezana uz brisanje obveze objave natječaja u dnevnom tisku.

**4. Odluka o izmjeni Odluke o gospodarenju nekretninama** **u vlasništvu Općine Kršan**

Ovom dopunom Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 07/09, 8/14) utvrđuju se uvjeti i mjerila po kojima se nekretnine mogu kupovati, tijela nadležna za donošenje Odluke o kupnji nekretnine kao i način utvrđivanja vrijednosti nekretnina po kojima se kupuju. Dopuna Odluke o gospodarenju nekretninama vrši se prema uputi Državnog ureda za reviziju nakon provedbe Revizije učinkovitosti upravljanja i raspolaganja nekretninama u jedinicama lokalne i područne (regionalne) samouprave na području Istarske županije i prema Planu provedbe preporuka u reviziji učinkovitosti.

5. **Odluka o osnivanju Povjerenstva za ocjenjivanje prijavljenih programa, projekata, aktivnosti i manifestacija koje se financiranju iz proračuna Općine Kršan za 2017. godinu.**

U Povjerenstvo su imenovanI: Nensi Runko – predsjednica, Dezi Paliska, Sanja Frankola Jedrejčić, Suzana Licul, i Esad Huskić - članovi.

**OPĆINSKO VIJEĆE OPĆINE KRŠAN**

Kršan, 16. prosinca 2016.

**Općinski načelnik**

 **Valdi Runko**

Izvješće za WEB stranicu sastavila:

 Glorija Fable